# Tartuntatautilain edellyttämä rokotussuoja, näytteet ja tutkimukset Pohteen hyvinvointialueen yksiköissä toimiville ja harjoitteluun tuleville

Ohje koskee hyvinvointialueen työntekijöitä ja toisen työnantajan palveluksessa työskenteleviä työntekijöitä sekä harjoitteluun tulevia opiskelijoita. Ohje on laadittu yhteistyössä henkilöstöpalvelujen, infektioyksikön sekä työterveyshuollon kanssa.

**1. Tarvittavat rokotteet**

Tartuntatautilain (1227/2016) mukaan työnantajan tulee huolehtia siitä, että tartuntatautien vakaville seurauksille alttiita potilaita tai asiakkaita hoitavilla työntekijöillä ja työharjoittelussa olevilla opiskelijoilla on 48§ mukainen suoja. Esihenkilöiden on arvioitava rokotuksen tarve toimintayksikkö- ja tehtäväkohtaisesti, koska asiakas- ja potilasryhmät vaihtelevat eri alueilla. Yksikkö voi olla tarvittaessa yhteydessä Infektioyksikön infektiolääkäriin tartuntatautilaissa mainitun toimintayksikkökohtaisen riskiarvion tekemiseksi.

**Tartuntatautien vakaville seurauksille alttiita ovat esimerkiksi**

* henkilöt, joiden puolustusjärjestelmä on merkittävästi heikentynyt sairauden tai sen hoidon takia
* alle 12 kuukauden ikäiset
* yli 65 vuoden ikäiset
* raskaana olevat

***Tarvittavia rokotuksia eri tehtävissä*:**

|  |  |
| --- | --- |
| Rokote | Rokotteen kohderyhmiä |
| Hinkuyskä, jäykkäkouristus, kurkkumätä  (dtap-rokote) | * Päivystykset, lasten klinikka ja alle 12 kuukauden ikäisiä hoitavat yksiköt * Lapsipotilailta näytteitä ottava laboratoriohenkilöstö * Rokotuksen antama suoja hinkuyskää vastaan heikkenee noin 3-4 vuodessa, joten suoja tulisi tehostaa viimeistään viiden vuoden kuluttua. * Kurkkumätä-tetanus (dt)- rokotteen ja dtap-rokotteen välillä tulee olla 2 vuoden väliaika. Tällaisessa tapauksessa työterveyshuolto antaa dtap-rokotteen kahden vuoden täytyttyä. |
| MPR  sikotauti, tuhkarokko, vihurirokko | * Potilaiden ja asiakkaiden hoitoon ja huoltoon osallistuva henkilöstö. Erillinen taulukko henkilöstöryhmistä ja toiminnoista, joissa suoja tarvitaan. * Sairastettu tauti antaa riittävän suojan. |
| Vesirokkorokote | * Potilaiden ja asiakkaiden hoitoon ja huoltoon osallistuva henkilöstö. Erillinen taulukko henkilöstöryhmistä ja toiminnoista, joissa suoja tarvitaan. * Sairastettu tauti antaa riittävän suojan. |
| Hepatiitti B | * Suositus: hoitohenkilökunta ja lääkärit * Riskinarvion perusteella myös muut ammattiryhmät: esim. sairaalahuoltajat, välinehuoltajat, kehitysvammahuollon kaikki työntekijät, kuljetuskeskuksen henkilökunta sekä lähetit |
| Polio | * Riskimaihin lähtevä ja saapuva henkilökunta/opiskelijat (ks. THL:n luettelo riskimaista). |

**2. Tartuntatautilainen mukainen suojan tarve henkilöstöryhmittäin ja toiminnoittain**

|  |
| --- |
| Henkilöstöryhmät, jotka osallistuvat välittömään hoitoon: |
| Sairaalassa |
| Terveyskeskuksessa |
| Kotihoidossa |
| Kotisairaalahoidossa |
| Sairaankuljetuksessa ja ensihoidossa |
| Ikääntyneiden hoidon- ja hoivan toimintayksiköissä |
| Vammaisalan toimintayksiköissä |
| Potilaiden ruuan jakeluun ja siivoukseen osallistuvat työntekijät |
| Asiakastyössä toimiva lääkehuollon henkilöstö |
| Kaikissa yllä mainituissa tehtävissä harjoittelevat opiskelijat |

|  |  |  |  |  |
| --- | --- | --- | --- | --- |
| Rokotussuojan tarve toiminnoittain: | Tuhka-rokko | Vesirokko | Kausi-  influenssa | Hinkuyskä |
| Päivystykset, ensihoito ja pelastustoiminta | x | x | x | x 1) |
| Aikuisten terveyden ja sairaanhoidon palvelut; ajanvarausvastaanotot, vuodeosasto- teho-osasto ym. hoidot | x | x | x |  |
| Suun terveydenhuolto | x | x | x |  |
| Lasten- ja vastasyntyneiden osastot, synnytysosastot, vierihoito-osastot, äitiys- ja lastenneuvolat | x | x | x | x |
| Lasten ajanvarausvastaanotot | x | x | x | x |
| Vammaispalvelut, kehitysvammahuolto, vammaisten hoitolaitokset, asumispalvelut | x | x | x | x 1) |
| Vanhusten asumispalvelut, vanhusten päivätoiminta, palvelukeskukset, kotihoito | x | x | x |  |
| Operatiivinen toiminta | x | x | x | x 1) |
| Laboratorion näytteenotot | x | x | x | x 1) |
| Kuntoutuspalvelut | x | x | x | x 1) |
| Diagnostiset palvelut, kuvantaminen, ym. tutkimusyksiköt | x | x | x | x 1) |
| Sairaalan sosiaalipalvelut | x | x | x |  |
| Mielenterveys ja päihdeongelmaisten laitokset ja asumispalvelut | x | x | x |  |
| Avopalvelujen sosiaali-, mielenterveys- ja päihdepalvelut 2) | x | x | x |  |
| Sosiaalihuollon laitospalvelut, lasten ja nuorten laitokset, ammatillinen perhehoito, ensi- ja turvakodit | x | x | x |  |

*1) Hinkuyskärokotus on tarpeen vain niille, jotka työskentelevät* ***alle 1-vuotiaita jatkuvasti*** *hoitavissa toimipaikoissa.*

*2)**Tartuntariski on pieni silloin, jos toimipisteessä asioi vain satunnaisesti tartuntatautien vakaville seurauksille alttiita. Sosiaali- ja terveydenhuollon toimintayksiköissä työskentelee myös henkilöitä, jotka eivät pääsääntöisesti toimi tartuntatautien vakaville seurauksille alttiiden parissa. Heitä ovat esimerkiksi:*

* *toimistotyötä tekevät työntekijät, vaikka he toimisivat asiakastyössä*
* *lasten, nuorten ja perheiden sosiaalihuollon parissa työskentelevät*
* *maahanmuuttajien tai päihdeongelmaisten parissa työskentelevät tai kuntouttavan toiminnan piirissä toimivat henkilöt.*

Lisätietoa: [Sosiaali- ja terveydenhuoltoalan rokotukset, Thl.fi](https://thl.fi/fi/web/infektiotaudit-ja-rokotukset/tietoa-rokotuksista/eri-kohderyhmien-rokottaminen/sosiaali-ja-terveysalan-henkiloston-rokotukset)

Työnantajan järjestämä työterveyshuolto antaa työtehtävien edellyttämät rokotukset. Rokotukset voi ottaa myös perusterveydenhuollossa. Esihenkilön ja työntekijän tulee huolehtia, että työntekijällä on tämän ohjeen mukainen sairastetun taudin / rokotteen antama suoja. Opiskelijoiden rokotuksista huolehtii opiskeluterveydenhuolto. Opiskelijan tulee selvittää harjoitteluyksikössä tarvittava rokotesuoja ja huolehdittava tarvittaessa rokotesuojan täydentäminen opiskelijaterveydenhuollossa.

**Influenssarokote**

Vuosittain annettavan kausi-influenssarokotuksen tavoitteena on kattaa koko potilastyöhön osallistuvan henkilöstö potilasturvallisuuden varmistamiseksi.

**3. Muut näytteet ja tutkimukset:**

* **F-BaktNhO (8633)** oireisilta ravintohuollon työntekijöiltä.
* **Moniresistenttien mikrobien näytteitä ei tarvitse ottaa.**

**4. Tuberkuloosiselvitys**

**tehdään työterveys/opiskelijaterveydenhuollossa, mikäli työntekijä/opiskelija**

* on syntynyt maassa, jossa tuberkuloosin ilmaantuvuus on erittäin korkea (ks. THL:n maaluettelo).
* on oleskellut vähintään 12 kk tai työskennelleet terveydenhuollossa vähintään 3 kk maassa, jossa tuberkuloosin ilmaantuvuus on erittäin korkea.
* on hoitanut missä tahansa maassa tartuttavaa tuberkuloosipotilasta ilman hengityssuojainta.
* on ollut lähikontaktissa tartuttavaan keuhkotuberkuloosipotilaaseen